《送胡仰斋工曹北上工曹旧给谏以言事左迁十年今召还》
明代·胡直

赤旌怅望在楼船，翠盖留连向绮筵。催柳暖风薰别帐，唤花娇鸟杂离弦。

一尊且酬东山月，十载还瞻北极天。明到金门寻旧侣，几人犹是禁中仙。

作者简介：（1517—1585）明江西泰和人，字正甫，号庐山。嘉靖三十五年进士。授刑部主事，官至福建按察使。少时专治古文，后从欧阳德及罗洪先学，以王守仁为宗。有《胡子衡齐》、《衡庐精舍藏稿》。